CELEX: 52006HB0029
Language: el
Date: 2006-12-21 00:00:00
Title: Σύσταση της Ευρωπαϊκής Κεντρικής Τράπεζας, της 21ης Δεκεμβρίου 2006 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank (ΕΚΤ/2006/29)

10.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/1
            
         
      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 21ης Δεκεμβρίου 2006
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank
   (ΕΚΤ/2006/29)
   (2007/C 5/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:
   
               (1)
            
            
               Oι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του Ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με το άρθρο 37 παράγραφος 1 του ομοσπονδιακού νόμου περί της Oesterreichische Nationalbank, η γενική συνέλευση της Oesterreichische Nationalbank (OeNB) υποχρεούται να εκλέγει κάθε έτος δύο ελεγκτές και δύο αναπληρωτές ελεγκτές. Οι αναπληρωτές ελεγκτές μπορούν να αναλάβουν καθήκοντα μόνο στην περίπτωση που οι ελεγκτές αδυνατούν να διενεργήσουν τον έλεγχο.
            
         
               (3)
            
            
               Στις 14 Μαρτίου 2006, το Συμβούλιο της Ευρωπαϊκής Ένωσης, έχοντας υπόψη τη σύσταση ΕΚΤ/2006/1 της 1ης Φεβρουαρίου 2006 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Oesterreichische Nationalbank (1), όρισε τους KPMG Alpen-Treuhand GmbH και TPA Horwath Wirtschaftsprüfung GmbH ως εξωτερικούς ελεγκτές από κοινού, καθώς και τους Moore Stephens Austria Wirtschaftsprüfungsgesellschaft mbH και BDO Auxilia Treuhand GmbH ως αναπληρωτές ελεγκτές από κοινού για το οικονομικό έτος 2006 (2).
            
         
               (4)
            
            
               Στις 8 Σεπτεμβρίου 2006 η OeNB πληροφόρησε την ΕΚΤ ότι κατά τη γενική συνέλευση της OeNB του Μαΐου 2006, η KPMG Alpen-Treuhand GmbH δεν συγκέντρωσε την απαιτούμενη για την εκλογή της πλειοψηφία και, κατά συνέπεια, η TPA Horwath Wirtschaftsprüfung GmbH, δεύτερος στη σειρά κατάταξης ελεγκτής, διορίστηκε πρώτος ελεγκτής. Η Moore Stephens Austria Wirtschaftsprüfungsgesellschaft mbH, πρώτος στη σειρά κατάταξης αναπληρωτής ελεγκτής, διορίστηκε δεύτερος ελεγκτής και η BDO Auxilia Treuhand GmbH, δεύτερος στη σειρά κατάταξης αναπληρωτής ελεγκτής, διορίστηκε μοναδικός αναπληρωτής ελεγκτής. Προκειμένου να διοριστεί ο δεύτερος αναγκαίος αναπληρωτής ελεγκτής, η OeNB διεξήγαγε κλειστή διαδικασία για τη σύναψη της σχετικής σύμβασης, επέλεξε την Ernst & Young Wirtschaftsprüfungs GmbH και κάλεσε την ΕΚΤ να την υποδείξει στο Συμβούλιο της ΕΕ για τη σχετική έγκριση.
            
         
               (5)
            
            
               Η έγκριση του Συμβουλίου της ΕΕ είναι απαραίτητη για το διορισμό της Moore Stephens Austria Wirtschaftsprüfungsgesellschaft mbH ως του δεύτερου εξωτερικού ελεγκτή και της Ernst & Young Wirtschaftsprüfungs GmbH ως του δεύτερου αναπληρωτή εξωτερικού ελεγκτή της OeNB.
            
         
               (6)
            
            
               Η θητεία των εξωτερικών ελεγκτών είναι ανανεώσιμη σε ετήσια βάση και η συνολική της διάρκεια δεν υπερβαίνει τα πέντε έτη,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   
               1.
            
            
               Συνιστάται ο από κοινού διορισμός των TPA Horwath Wirtschaftsprüfung GmbH και Moore Stephens Austria Wirtschaftsprüfungsgesellschaft mbH ως των εξωτερικών ελεγκτών της OeNB για το οικονομικό έτος 2006.
            
         
               2.
            
            
               Συνιστάται ο από κοινού διορισμός των BDO Auxilia Treuhand GmbH και Ernst & Young Wirtschaftsprüfungs GmbH ως των αναπληρωτών εξωτερικών ελεγκτών της OeNB για το οικονομικό έτος 2006.
            
         
               3.
            
            
               Η θητεία είναι ανανεώσιμη σε ετήσια βάση, έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2010.
            
         
      Φρανκφούρτη, 21 Δεκεμβρίου 2006.
      
         
            Ο πρόεδρος της ΕΚΤ
         
         Jean-Claude TRICHET
         
      
   
   
      (1)  ΕΕ C 34 της 10.2.2006, σ. 30.
   
      (2)  ΕΕ L 79 της 16.3.2006, σ. 25.